वहीं थोक मूल्य सूचकांक में तीन समूह हैं – विनिर्माण, प्राथमिक और ईंधन. इसे तैयार करने के लिए कुल 697 वस्तुओं से जुड़ा आंकड़ा जुटाया जाता है. डब्ल्यूपीआई में सबसे बड़ी भागीदारी विनिर्माण क्षेत्र (64 फीसदी) की है. वहीं प्राथमिक वस्तुओं का भार 23 फीसदी और ईंधन का करीब 13 फीसदी है. विनिर्माण समूह के 564 उत्पादों में रसायन, धातु और खाने-पीने के सामान हैं. प्राथमिक समूह में खाद्य, अखाद्य और खनिज उत्पादों से जुड़ी 117 चीजें हैं जबकि ईंधन वाले समूह में तेल, बिजली और कोयला क्षेत्र के 16 उत्पाद रखे गए हैं.